[{"text_idx": "#000000", "text": "var block_tdi_1 = new tdBlock();\nLo\u0303tvunud naha pinguldamine kirurgilise sekkumiseta \u2013 HIFU smas lifting"}, {"text_idx": "#000002", "text": "Operatsioonipa\u0308ev ja na\u0308dal pa\u0308rast seda."}, {"text_idx": "#000003", "text": "Hakkan siis vaikselt oma looga pihta."}, {"text_idx": "#000004", "text": "Po\u0303gus u\u0308levaade esmalt.Valisin siis omale The Health Clinic\u2018u kirurgi Jaan Troosti \u2013 mu so\u0303branna ka\u0308is ka tema juures ja kiitis teda taevani. Lisaks vaatasin tema videod, lugesin tagasisidet ja mind ko\u0303netas tema muhe olemine. Kohe, kui olin konsultatsioonis a\u0308ra ka\u0308inud, sain kinnitust, et mu sisetunne oli o\u0303ige. Samas ja\u0308lle, poleks ka vahet olnud, kui operatsiooni oleks na\u0308iteks teinud Siim Simmo. Ta samuti u\u0308ks va\u0308ga badass iluvo\u0303lur."}, {"text_idx": "#000005", "text": "Teiseks u\u0308tlen, et minu blogist piltide kasutamine ja jagamine minu loata vo\u0303ib teile advokaadi ukse taha tuua. Ja mis ta siis teeb? Kasseerib raha sisse muidugi, kui oled midagi ilma loata kasutanud. Kui Sul on raha palju, siis jumala eest, lase ka\u0308ia.. aga kui ei ole, siis... tee teised valikud."}, {"text_idx": "#000006", "text": "01.04.2022 oli minu operatsioonipa\u0308eva kuupa\u0308evaks. Pakkisin veel hommikul asjad kiiruga ja ja\u0308in taksot ootama.Mitmed on ka uurinud, et mida siis haiglasse kaasa on vaja vo\u0303tta? Vo\u0303ta haiglasse kaasa: hambahari, hambapasta.. Tule kohe mugavates riietes, vo\u0303ta kaasa eestno\u0308o\u0308bitav/lukuga pluus vo\u0303i t-sa\u0308rk, et Sul oleks vo\u0303imalik end riidesse saada, kui kojuminek ukse ees. Lisaks ka telefon ja/vo\u0303i la\u0308p-top, et mingi meelelahutus oleks olemas. Raamat vo\u0303ib-olla polegi ko\u0303ige parem valik, sest ka\u0308si ei saa peale operatsiooni to\u0303sta. Ja\u0308ta raamat taastumisperioodiks. Mina vo\u0303tsin kaasa kaks banaani ja mitu mu\u0308slibatooni, jogurtid unustasin koju (Palatikaaslane jagas minuga enda omi o\u0303nneks). Tasus vedamist ku\u0308ll, kuigi haiglatoit oli a\u0308a\u0308rmiselt maitsev, aga noh...eks ikka tahad midagi na\u0308ksida ka. Puhtad sokid ja\u0308rgmiseks pa\u0308evaks ja allarid? Minu jaoks on nende vahetamine, nagu hambapesugi, ta\u0308htsal kohal. Aga rohkem ei teagi.. Sa oled haiglas nii lu\u0308hikest aega, et ei jo\u0303ua millestki veel puudust tundma hakata."}, {"text_idx": "#000007", "text": "So\u0303itsin taksoga Viimsi Fertilitase ette, tegin majale ringi peale ja alles siis leidsin o\u0303ige ukse u\u0308les... nagu ikka mina... Milleks minna otse, kui saab ringiga?"}, {"text_idx": "#000008", "text": "Reception oli kohe ukse juures ja u\u0308ks naisterahvas tervitas mind kohe, va\u0308ga reipal toonil, kui olin tema poole po\u0308o\u0308rdnud. Na\u0308itasin esmalt oma negatiivse PCR-testi ette ning registreerisime mind sisse. PCR-test tuleb endiselt teha, mis sest, et piiranguid pole. See sama daam juhatas mind la\u0308bi koridoride o\u0303ige palatini, selleks sai palat number 3. Tervitasin so\u0303bralikult palatikaaslast. O\u0303de, kes oli juhatanud mind o\u0303igesse palatisse, juhendas mind edasi. Mulle anti meresinine o\u0308o\u0308sa\u0308rk, veripunane hommikumantel ja valged sussid. Aluspu\u0308ksid vo\u0303id jalga ja\u0308tta, aga u\u0308leja\u0308a\u0308nud atribuutika vo\u0303ta a\u0308ra ja pane o\u0308o\u0308ssa\u0308rk selga."}, {"text_idx": "#000009", "text": "Na\u0308idati ette kapp u\u0308leriiete jaoks ning anti ka\u0308tte terve trobikond pabereid, mis vajasid lugemist ja allkirjastamist. Kuna ma ei teadnud, mis kell mul minek on, siis tundus see pa\u0308ris mo\u0303nus ajaviide."}, {"text_idx": "#000010", "text": "Suitsetamine on keelatud operatsioonipa\u0308eval ja pole ka enne ega pa\u0308rast operatsiooni soovitatav. Narkomaanidest ma ei hakka ra\u0308a\u0308kimagi.. aga vaevalt nemad nu\u0308u\u0308d oma raha tissioperatsioonile kulutavad..."}, {"text_idx": "#000011", "text": "Tip-top palat. Kui palatikaaslane ei meeldi, vo\u0303id kardina ette to\u0303mmata. Me to\u0303mbasime ikka eest a\u0308ra o\u0303nneks."}, {"text_idx": "#000012", "text": "Sain paberid ta\u0308idetud, siis vo\u0303tsin jutu u\u0308les oma palatikaaslasega, ma nime ei hakka mainima, sest vo\u0303ib-olla ta ei soovi seda. Seeto\u0303ttu olgu ta suure ta\u0308hega Palatikaaslane. Nii tore inimene sattus, minu eakaaslane, so\u0303bralik ja hea jutuga. Jagasime mo\u0303tteid eesseisnevast operatsioonist. Ta kartis na\u0308iteks narkoosi, sest oli peale u\u0308hte eelmist operatsiooni oksendanud ja kehvasti tundnud. Mina seevastu olin sellise tundega, et #yolo, mis seal ikka juhtuda saab, keiser oli ju ka u\u0308ldnarkoosis ja polnud ha\u0308da mitte midagi... Ja noh.. iga kord... kui ma ette ei muretse, siis juhtub minuga just see sama asi, mida ma ei kartnud. Murphy. Aga eks karta polegi vaja, lihtsalt naljakas, et enamus kordadest see nii la\u0308heb. Kuna 6 tundi enne operatsiooni ei tohi su\u0308u\u0308a-juua, siis vaikselt hakkas ko\u0303ht vaakumisse minema ja veepuuduse to\u0303ttu hakkas mul ka pea valutama. Selline ebameeldiv tuikav peavalu. Mo\u0303tlesin omaette, et tegin selle o\u0308ise so\u0308o\u0308misega o\u0303igesti, muidu oleks ma u\u0308ldse sussid pu\u0308sti visanud, sest ma sain lo\u0303puks operatsioonile kell 12:40. Siit minu soovitus \u2013 so\u0308o\u0308ge hilja o\u0303htul enne operatsioonipa\u0308eva, siis on kindel, et keha suudab nii kaua toidu ja veeta olla (see ko\u0303lab nagu mingi elluja\u0308a\u0308miskursus, mida see pole:D). Muideks, see reegel, et tohi enne operatsiooni su\u0308u\u0308a-juua 6h on u\u0308lioluline, sest narkoosis olles ei to\u0308o\u0308ta inimese kaitsemehhanismid ning seeto\u0303ttu vo\u0303ib so\u0308o\u0308dud toit / jook kurku sattuda ja inimene vo\u0303ib a\u0308ra la\u0308mbuda."}, {"text_idx": "#000013", "text": "Vahepeal ka\u0308is meid u\u0308ks meesmedo\u0303de vaatamas, verero\u0303hku mo\u0303o\u0303tmas ja infot jagamas. Ebareaalselt su\u0308mpaatse inimesega oli tegu ikka. Mainis, et minu Palatikaaslane saab kolmandana opile ja mina siis neljandana. Arutasime omavahel, et mitu operatsiooni siis pa\u0308evas tehakse ka. Pakkusime, et u\u0308ks kirurg teeb mingi 8-10 tu\u0308kki, kui keskmine operatsiooniaeg on 30min + anesteesia (ko\u0303ik kokku ca 1h max). Panime ikka kenasti puusse sellega."}, {"text_idx": "#000014", "text": "Ha\u0308rra Jaan Troost astus vahepeal sisse, tervitas meid oma muheda olekuga ja vo\u0303ttis mu Palatiso\u0303bra esimesena ette, kuna tema operatsiooniaeg oli enne mind. Esimesed so\u0303nad tema poolt olid sellised:\u201dKas me ikka peame selle operatsiooni ette vo\u0303tma? Siin ei ole ju tegelikult mitte midagi vaja teha. Piltilus tu\u0308druk ja proportsioonis keha.\u201d Ho\u0303ikasin siis naerdes vahele, et minule ei o\u0308elnud keegi, milline ilus partii mul ees on. \ud83d\ude00 Hea oli seda kuulda, see tuletas kohe meelde, et kirurgid ei aja siin rahama\u0308gesid kokku, vaid teevad oma to\u0308o\u0308d hoole ja armastusega. Ma ja\u0308in konsultatsioonis ka Troostiga lobisema ja neid naisi ikka on olnud, keda on tulnud u\u0308mber veenda oma otsuses. Iseasi, palju muidugi kuulda vo\u0303tab.. aga respekt ikkagi."}, {"text_idx": "#000015", "text": "Kirurg sai vahepeal Palatikaaslase joonistamisega valmis ja vo\u0303ttis siis mind ette. Sain kohe u\u0308le ku\u0308sida, et kas meie prognoos operatsioonide kohta vastab to\u0303ele. Jaan hakkas naerma ja u\u0308tles: \u201dKirurg on ka inimene, u\u0308le nelja operatsiooni pa\u0308evas mina pigem ei tee. See on ikka va\u0308ga harv na\u0308htus.\u201d Lagistasime ko\u0303ik naerda ja u\u0308hta\u0308kki Jaan kratsib kukalt ja vaatab, et miks ta on pannud mulle eri suurusega implantaadid, kuigi tegelikult nagu vajadust polegi. U\u0308tlesin, et pange siis 275CC, kui u\u0308he suurusega tulevad. Muigas, et ei pane midagi, paneb ikka 255CC, et ma nii pisikene (157cm) ja keha proportsioonidega on kindlasti 255 ilusam ja kuna ma ise ka mingisuguseks arbuusiprouaks saada ei tahtnud, siis kuulasin ilusti so\u0303na ja no\u0303ustusin. Keegi ku\u0308sis implantaatide kohta ka: Type: Ergonomix Round; Profile: Full with Qid; Volume: 255CC; sub-muscular (lihase all)"}, {"text_idx": "#000016", "text": "Mul oli reaalselt null hirmu. Vaatasin, et isegi mu pulss on tavapa\u0308rane. Ko\u0303ht ei la\u0308inud lahti, mis on minul tavaliselt pingeseisundis esimene ma\u0308rguanne, et keha on stressis. Aga vot, tutkit. Ise ka imestasin, et nii rahulik olin. O\u0303nnelik olin. Ma ei suutnud a\u0308ra oodata, millal saab juba opilaualt tagasi tulla. Esmalt oli muidugi minna vaja.."}, {"text_idx": "#000017", "text": "See su\u0308mpaatne medvend? (ma ei tea, kuidas see o\u0303ige termin on) tuli ja pani mulle vahepeal kanu\u0308u\u0308li ka. Oijeebus, oli see vast valus ja hirmus. O\u0303nneks selle medvenna so\u0303bralik olek vo\u0303ttis natukene pingeid maha. Vaatasin siis seda kanu\u0308u\u0308li ja mul oli vastik seda isegi vaadata, su\u0308da hakkas kergelt la\u0308ikima. Kes mind tunneb ja teab, siis ma ei va\u0308si meelde tuletamast, et ma kardan SU\u0308STE JA KANU\u0308U\u0308LE. Ainult ta\u0308nu rasedustele ja tohututele vereandmistele olen lo\u0303puks sellises seisundis, et ma enam ei nuta, ma ei la\u0308he enam paanikasse, kui su\u0308sti saan vo\u0303i veenist verd vo\u0303etakse. See on ebareaalselt suur areng. Ma ei uskunud, et ma kunagi siia vo\u0303iksin jo\u0303uda, et vabatahtlikult ka\u0308in vereproove andmas jne. Ha\u0308sti uhke olen enda u\u0308le, et suudan hirmule 1-0 teha."}, {"text_idx": "#000019", "text": "A\u0308rkasin kuskil imelikus ruumis. Medo\u0303ed askeldasid seal ringi ja toimetasid. Kui mind ma\u0308rgati, siis joosti kohe veepudeliga juurde. Sain ko\u0303rrega suure annuse vett joodud, janu oli pa\u0308ris tappev. Minu esimesed so\u0303nad olid, et a\u0308kki saaksin omale u\u0308he teki peale... Mul oli va\u0308ga ku\u0308lm. Mu ka\u0308ed olid ja\u0308a\u0308ku\u0308lmad, nigut pikutaks Alaska ja\u0308a\u0308aladel. Teki toomine o\u0303nneks aitas! Siinkohal tuletan meelde, et see ongi tegelikult va\u0308ga tavaline narkoosist a\u0308rgates. Ku\u0308lmava\u0308rinad, pearinglus, su\u0308da paha jne. See medo\u0303de lausus mulle, et ma veel magaks, aga mul ei tulnud seda und enam kuskilt. Pikutasin niisama, vahtisin lage ja mo\u0303tlesin vo\u0303idukalt, et tehtud see ongi!"}, {"text_idx": "#000020", "text": "Kas oli valus? Noh, tunne oli selline, nagu mu u\u0308ks so\u0303branna u\u0308tles (ja see on endiselt veel), nigut mu\u0308u\u0308r oleks ees. Esimesed pa\u0308evad ka ko\u0303vasti valutav mu\u0308u\u0308r, aga igat oma mu\u0308u\u0308rivalu va\u0308a\u0308rt."}, {"text_idx": "#000021", "text": "Olin seal vahepealses ruumis vist oma aja a\u0308ra olnud ja mind lubati palatisse. To\u0303usin la\u0308bi valude pu\u0308sti ja oi, kuidas ka\u0308is pea ringi. Sain aga esikoha ratastoolis ja mind vuristati palatisse number kolm. Tervitasin taaskohtumise puhul Palatiso\u0303pra ja jukerdasin voodisse pikali."}, {"text_idx": "#000022", "text": "Mo\u0303lemad u\u0308tlesime nagu u\u0308hest suust, et ootasime midagi palju hullemat. Endiselt naeran, kui lebo see ko\u0303ik minu raskete su\u0308nnituste ko\u0303rval oli. Lobisesime niisama, vahetasime muljeid ja otsustasime midagi Palatikaaslase su\u0308learvutist vaadata. Tal oli see tasuline Go3, kust ketrab nu\u0308u\u0308d uus suhtesaade, mille nimi mul meelde ei tule.... Po\u0303himo\u0303tteliselt samalaadne nagu \u201dPoissmeeste pidu\u201d, aga naiste versioon. Ta\u0308pselt selline lihtne ja labane opija\u0308rgne vahtimine. Saime mo\u0303nuga la\u0308bi valude naerda. Valu sarnanes suuresti minu keisrija\u0308rgsele valule. Ei saa naerda, aevastada, ko\u0308hida jne."}, {"text_idx": "#000023", "text": "To\u0303usin vahepeal pu\u0308sti, et tualettruumis a\u0308ra ka\u0308ia eks. Su\u0308da oli ikka pa\u0308ris paha. Palatiso\u0303ber mainis ka, et olen veidi na\u0308ost valge. Kappasin aeglasel sammul tagasi horisontaalasendisse. Kuniks kell 17:00 tuli o\u0303htuso\u0308o\u0308k. Kanas\u030cnitsel ahjukartuli, salati ja o\u0303unaga. See na\u0308gi nii isua\u0308ratav va\u0308lja. So\u0303in poolt toidust a\u0308ra ja tundsin, et ka\u0308si tuleb suu ette panna ja 250km/h wc-potini joosta. See toit purskas ko\u0303ik sinna potti sama kiiresti kui see aine, mis mulle enne operatsiooni sisse pumbati. Vedas u\u0308ldse, et suutsin potini joosta. Loputasin hambad pastaga ja tulin va\u0308lja. Muigasin ja soovisin head isu Palatiso\u0303brale. Ta naeratas vastu ja ta\u0308nas. Lausus so\u0303bralikul toonil, et pole hullu, tal oli eelmine operatsioon sama teema ja seepa\u0308rast ta narkoosi veidi pelgaski. Ja\u0308tkasin oma poolelioleva toidu so\u0308o\u0308mist. O\u0303htuso\u0308o\u0308k ja\u0308i pu\u0308sima ja ta\u0308itsa kena oli paar tundi olla. Vaatasime u\u0308ht filmi, mida ma olin juba varem na\u0308inud, kuniks tundsin, et su\u0308da ja\u0308lle la\u0308igib. Suhteliselt tu\u0308u\u0308tu oli olla ikka. Onu Roobert tuli uuesti mu ukse taha kraapima. Egas midagi, tulin a\u0308gisedes pu\u0308sti ja sammusin juba armsaks saanud poti poole ta\u0308htsaid tegusid tegema. Sain natukene rahu, kuniks su\u0308da JA\u0308LLE pahaks la\u0308ks. Kutsusime valvearsti."}, {"text_idx": "#000024", "text": "Mainisin, et mul on su\u0308da paha...Ta tuli tabletiga tagasi, ta\u0308pselt samal ajal kui mina olin tuhat nelja poti poole jooksmas. Ma reaalselt oksendasin sel korral oma sisikonda va\u0308lja. Teate, nagu oleks tuumapohmell ja midagi alla ei la\u0308he.. o\u0308o\u0308gid ja o\u0308o\u0308gid.. ja o\u0308o\u0308gid... Mul oli tunne, et o\u0308o\u0308gin oma tutika partii eest a\u0308ra. Ebareaalselt valus oli ka kogu selle \u201du\u0308rituse\u201d ajal. Sain oma o\u0308o\u0308kimised tehtud ja mida ma na\u0308en! Arst oli vahepeal SU\u0308STIGA tagasi tulnud. Mul ja\u0308ttis su\u0308da lo\u0308o\u0308ke vahele suurest hirmust, aga kuna mul oli nii kehva olla ja toit sees ei pu\u0308sinud (ra\u0308a\u0308kimata tablettidest), siis ma ikkagi uurisin, et kuhu see mulle teha tahetakse.. Arst u\u0308tles, et tagumikku. Selle so\u0303na peale tekkis mul selline tunne nagu multikates on, kui na\u0308iteks Tom ajas Jerry-t taga ja jooksis millelegi otsa ning siis tulid sellised linnukesed pea u\u0308mber keerlema. Mul oli ta\u0308pselt sama tunne. Sellegipoolest no\u0303ustusin ja kannatasin a\u0308ra. Taaskord to\u0303estus, et hirmul on suured silmad. See su\u0308stisutsakas polnud isegi mitte valus. Ja\u0308in ellu ja lisaks sellele oli mul ka 10 minuti pa\u0308rast va\u0308ga hea olla. Olin enda peale isegi pahane, et ma kohe arstide poole ei po\u0308o\u0308rdunud, vaid survaivisin seal ise kuidagimoodi.. Ta\u0308iesti mo\u0303ttetu enesepiinamine. Kui teil on ikka peale operatsiooni su\u0308da paha, siis paluge, et tehtaks su\u0308st teile. Ta\u0308ielik elupa\u0308a\u0308stja. Na\u0308dal aega hiljem ei suuda endiselt a\u0308ra imestada, kui kiirelt see su\u0308st mulle mo\u0303jus ja enesetunde korda tegi."}, {"text_idx": "#000025", "text": "Sain ca 30 minutit hiljem oma tabletid sisse vo\u0303etud ja uni tuli mesimagus. To\u0303esti-to\u0303esti, ma magasin nii ha\u0308sti! Ajasin ennast kuidagi pu\u0308sti, pesin hambad ja ja\u0308in hommikuso\u0308o\u0308ki ootama. Ema just kirjutas, et tegi lastele munaomletti... Mo\u0303tlesin, et ma tahaks ka... ja mida ma na\u0308en.."}, {"text_idx": "#000026", "text": "See hommikuso\u0308o\u0308k maitses paremini kui Pariisi restoranide toit. So\u0303in isuga. Sain kohvi ka joodud. Ootasin seda juba pikkisilmi nagu mingi narkomaan, kellel doos saamata. See kohv ja see vo\u0303iku seal vasakul.. Mmmmm... ja see omlett. Na\u0308mma!"}, {"text_idx": "#000027", "text": "Heatujuline ha\u0308rra Jaan astus ka sisse ja vaatas meid u\u0308le. Mainis po\u0303gusalt, et meil la\u0308heb vist ha\u0308sti ja ko\u0303ik on korras. No\u0303ustusime ro\u0303o\u0303msalt ja meid lubati juba koju. Palatikaaslasele tuli emps ja\u0308rele ja ta lahkus esimesena. Ma siis sain veel veidi kohmitseda ja so\u0303brannaga juttu ajada, kuniks ta mulle ja\u0308rele tuli. Naeris, et mis mo\u0303ttes ma la\u0308hen taksoga koju.. Nii mo\u0303nus oli ja\u0308lle na\u0308ha ning lobiseda maast ja ilmast. Ma niikuinii koju ei kiirustanud #motheroftheyear. Ma oleks hea meelega isegi pa\u0308eva-kaks veel haiglas ku\u0308kitanud, kui oleks selleks vo\u0303imalus antud."}, {"text_idx": "#000028", "text": "Koju jo\u0303udes ootasid mind ees minu marakratid ja emps. Vo\u0303ite arvata, et kui ema koju tuleb, siis laste ka\u0308itumine muutub. Suurem ha\u0308rra kukkus kohe tujutsema ja bravuuritsema. Mo\u0303tlesin, et kas ta on Anu Saagimiga vahepeal kokku saanud (just in case u\u0308tlen, et tegu on naljaga ja mulle va\u0308ga meeldib Anu Saagim).. Aga pole viga, ema sai ha\u0308sti hakkama ja olen talle a\u0308a\u0308retult ta\u0308nulik, et ta ikka ja alati mulle, no matter what, appi to\u0303ttab. Pu\u0308hapa\u0308ev mo\u0308o\u0308dus vedeledes.. vo\u0303i noh... ma u\u0308ritasin vedeleda. Ema ikka kamandas mind pikali ja mitte nii asjalik olema, aga no mida sa teed, kui ei ole antud seda pikutamisegeeni. U\u0308ks laps tahab emmet, siis tahab teine, siis veel mingi uus asi vaja lahendada.."}, {"text_idx": "#000029", "text": "Ema lahkus pool kaheksa o\u0303htul ja ma pidin ise oma pudinad magama sa\u0308ttima. Nii kahju oli o\u0308elda neile, et tudutaksot ta\u0308na ei saa, sest mul on valus ja pean paranema... ja otseloomulikult just sel pa\u0308eval nad ei viitsinud ilusti magama minna. Mul keesid emotsioonid u\u0308le pudrupoti a\u0308a\u0308re ja ma lihtsalt lahistasin nutta, ta\u0308iesti ahastuses olin. Anusin lastelt, et palun minge magama, et emmel on pa\u0308riselt va\u0308ga valus ja et ma pean pikali olema. Lo\u0303puks, tund aega hiljem, kell 21:00 sain nad magama. La\u0308ksin voodisse pikali ja und ei tulnud. Meie voodi on liiga pehme. Haiglas meeldis mulle palju rohkem pikutada, sest seal oli ko\u0303va voodi. Kobisin siis a\u0308gisedes ku\u0308lalistetuppa, kus on hea ko\u0303va lahtika\u0308iv diivan. Palju parem oli olla kohe. Vo\u0303tsin oma o\u0303htuse valuvaigisti sisse ja heitsin pikali. Siit ka soovitus: maga kuskil ko\u0303vemal pinnal esimesed pa\u0308evad. Saad ise kiiremini voodist pu\u0308sti ja seljale mo\u0303jub ka kuidagi paremini."}, {"text_idx": "#000030", "text": "Ja\u0308rgmisel pa\u0308eval tuli so\u0303branna, kes viis mu vanema poja lasteaeda ja me ja\u0308ime pisikesega koju. U\u0308tleme nii, et Ka\u0308papatrull aitas ha\u0308dast va\u0308lja, kui ei jaksanud mitte midagi teha, aga laps tahtis ta\u0308helepanu. No\u0303me jah, aga abikaasa alles seikles lennujaamades ja kedagi polnud lapsega ma\u0308ngima kutsuda. 16:30 toodi vanem poeg koju ja ha\u0308rra jo\u0303udis ka ca 17:00 reisilt koju. Ooohh, milline vabadus! Sain voodisse horisontaali visata. Oli see vast mo\u0303nus tunne."}, {"text_idx": "#000031", "text": "Operatsioon oli 01.04.2022 (reedel) ja ma siis nu\u0308u\u0308d esmaspa\u0308eval julgesin esimest korda pommivesti eest a\u0308ra vo\u0303tta ja pessu minna. Selle tugirinnahoidja a\u0308ravo\u0303tt.. Esimene kord tunned sellist tunnet, et Su partii vo\u0303ib kogemata eest a\u0308ra tulla, kuidagi nii vabastav tunne on see \ud83d\ude00 Ko\u0303lab veidralt, aga nii on. Pesin ennast jaheda vee all a\u0308ra, vo\u0303tsin haavaplaastrid a\u0308ra ja vaatepilt oli ilus, kui saab nii armide kohta o\u0308elda. Mulle o\u0308eldi, et see on nii jube.. naersin omaette, et hullem, kui just su\u0308nnitanud naise alumine korrus pole vist midagi. \ud83d\ude00 Minu jaoks olid armid juba strippide all imeilusad. Andrus aitas mulle uued haavaplaastrid peale. Muideks, samal ajal, kui ma pesus olin, siis viskasin kiirpessu ka selle tugirinnahoidja, 15 minutit ja puhas. Olen u\u0308he korraga 35 minutilise teinud juba. Kui te muretsete kuivamise pa\u0308rast, siis selleks pole po\u0303hjust \u2013 tugikas on sellisest materjalist, et see kuivab fo\u0308o\u0308nitades VA\u0308GA RUTTU. Ja isegi, kui veidi niiskeks ja\u0308a\u0308b, siis see jahedus on pigem meeldiv peale operatsiooni. Paljud soovitasid mul kohe teine tugirinnahoidja osta, aga ise arvan, et selleks ku\u0308ll praegu vajadust ei ole. Eriti, kui ei ole suveperioodi operatsiooniga tegu. Suvel arvan, et kahega oleks mugavam, sest higistamist on rohkem ja pesemisvajadus tugikal suurem. Aga jah, a\u0308rge jookske kohe teist ostma omale enne operatsiooni. Vo\u0303ib-olla sobib teile samuti minu su\u0308steem \u2013 pesu + fo\u0308o\u0308niga kuivatamine. Saate midagi muud selle rahaga peale hakata."}, {"text_idx": "#000033", "text": "Enamus aja olin ku\u0308lalistetoas pikali, sest meie magamistoa pehme voodi ei olnud esimesed pa\u0308evad minu selja so\u0303ber nagu ka ma juba mainisin."}, {"text_idx": "#000034", "text": "Mida aeg edasi, seda va\u0308iksemaks la\u0308heb see \u201dsein on ees\u201d tunne rindadel. Tunned, kuidas turse kaob ning valud la\u0308hevad pisemaks."}, {"text_idx": "#000035", "text": "Mul oli ka va\u0308ike jama maoga, kuna magu hakkas sellest tabletimajandusest valutama. Arvasin, et tegu on antibiootikumidest, mida sa pead 5 pa\u0308eva hommikul ja o\u0303htul profu\u0308laktika mo\u0303ttes so\u0308o\u0308ma, aga ei.. Jagasin seda oma sotsiaalmeedias ja mulle kirjutas mu koolivend, kes on arst, et tegu pole antibiootikumides. Loetles mulle ridamisi valuvaigisteid ette, mis vo\u0303ivad sellist reaktsiooni tekitada ja tal oli o\u0303igus, minu diklofenak oli ka seal sees. Muigasin omaette, et ma isegi ei o\u0308elnud talle, mis tablette ma so\u0308o\u0308n, aga vana pani ikka ta\u0308ppi. Arst on arst. Arsti juttu tasub teinekord kuulata. Tervitused, Rait, ka! Ta soovitas mulle Nolpaza 40mg , va\u0308hemalt kaks na\u0308dalat, 30 minutit enne hommikuso\u0308o\u0308ki tuleb sisse vo\u0303tta. Lasin selle ravimi endale va\u0308lja kirjutada ja see aitas. Maovalu kadus a\u0308ra ja seda kanget valukat ma enam ei vo\u0303tnud. Oleks ma varem teadnud, et mu maovalu sellest tuleneb, poleks u\u0308ldse valuvaigistit so\u0308o\u0308nud, sest operatsioonija\u0308rgne valu ei olnud u\u0308ldse hull. Viimane paracetamol sai vo\u0303etud 4.pa\u0308eval, sest peavalu ei lasknud olla, aga see oli ka tingitud nohust, mitte operatsioonivaludest. Peale seda pole rohkem midagi valu leevendamiseks sisse ampsanud. Pole lihtsalt vajadust olnud."}, {"text_idx": "#000036", "text": "See jood?, millega sind operatsioonilaual kokku tehakse on pa\u0308ris tugev ja ikka o\u0303ige mitu pa\u0308eva pidin ennast ku\u0308u\u0308rima, et sellest lahti saada. Ei tule maha lihtsalt. Nii et a\u0308rge siis pettuge, kui kohe esimese o\u0303hko\u0303rna pesuga see maha ei tule. Sellest tugirinnahoidjast veel nii palju, et sellega on veidi raske hingata. Vo\u0303i noh, peale operatsiooni u\u0308ldse, kuna rinnus on surumistunne lisaks \u201dsein on ees\u201d tundele. Mul on selline feeling nagu mu kaks poega istuksid mu rindkere peal. Aga see la\u0308heb aegamisi leebemaks. Mul on peale esimest na\u0308dalat ikka va\u0308ga kena olla. U\u0308ritan mitte to\u0303sta ja ka\u0308tega vehkida, aga muidu olen juba ta\u0308itsa nagu tavaline inimene."}, {"text_idx": "#000037", "text": "U\u0308ks huvitav asi veel siia \u2013 kui jalutama minna, siis kogu rind la\u0308heb toonusesse. Ta\u0308pselt 1-1le sama tunne nagu oleksid rase ja ko\u0303ht la\u0308heb toonusesse. Rindadega sama teema. Ausalt ka. Nii veider. See pole otseselt valus, aga ebameeldiv ja kahtlane on ku\u0308ll."}, {"text_idx": "#000038", "text": "06.04.2022 hakkasid mul haavad su\u0308gelema ja su\u0308gelevad endiselt. Jo\u0303hkralt tu\u0308u\u0308tu. Vo\u0303tsin samal pa\u0308eval stripid ka a\u0308ra (need vo\u0303ivad peal olla kuni seitse pa\u0308eva). Mu meelest see paranemisest tingitud su\u0308gelus on kohati isegi tu\u0308u\u0308tum kui operatsioonija\u0308rgne valu. Kogu aeg ka\u0308i ja su\u0308ga kergelt. Tahaks ju hardcore kratsida, aga ei saa."}, {"text_idx": "#000039", "text": "Ta\u0308na on 10.04 ja otsustasin, et ei ole mo\u0303tet enam haavaplaastreid haavade peale panna, sest mul ei ole u\u0308htegi eritust seal tulnud kohe algusest saati ja mis ma ikka niisama pru\u0308gi maailmasse juurde tekitan, kui vajadus selleks puudub. Puhastan ikka NaCl 0,9%-lise lahusega, aga see ka ko\u0303ik. Ko\u0303ikidel lastega peredel peaks see lahus kodus olemas olema \u2013 sama lahus, mis aurumasinasse pannakse, et nohuga vo\u0303idelda. Aga muidu saab seda apteegist."}, {"text_idx": "#000040", "text": "Na\u0308dal hiljem tunnen ennast imeliselt. Haavade su\u0308gelemine segab, aga mo\u0303te sellest, et see ta\u0308hendab ju ainult head, teeb mind ro\u0303o\u0303msaks! Mu armid on ka nii pisikesed ja ilusad. Jaan Troosti ja\u0308rjekordne imeline to\u0308o\u0308. Otseselt vahet pole, sest niikuinii lasen rindade alla ta\u0308toveeringu teha, aga tore on ju ikka, et kirurgi tehtud to\u0308o\u0308 on kaunis ja tillukeste armidega. Ma olen nii ta\u0308nulik talle. Pa\u0308riselt. So\u0303branna naeris, et talle on vaja uus ametinimetus panna \u2013 tissijumal."}, {"text_idx": "#000041", "text": "Kas ma teeksin selle teekonna uuesti la\u0308bi? Iga kell! Kui ma konsultatsioonist o\u0303nnepisarais va\u0308lja tulin eks... siis praegu on see tunne veel vo\u0303imsam, sest nu\u0308u\u0308d on ko\u0303ik juba tehtud! Mu taastumine on superkiire ja lihtne olnud. Olen ta\u0308nulik abikaasale, kes vo\u0303ttis meie poisid ja la\u0308ks na\u0308dalaks Saaremaale, et ma tasapisi taastuda saaks. Usun, et see on ka palju kaasa aidanud \u2013 olen oma vo\u0303imete piirides saanud toimetada, rahulikult olla ja taastuda. Soovitan ko\u0303igil, kellel on lapsed, va\u0308hemalt na\u0308dalaks eemale minna vo\u0303i siis perekond na\u0308dalaks a\u0308ra saata. Sellest on palju abi."}, {"text_idx": "#000042", "text": "Minu u\u0308levaatlus on nu\u0308u\u0308d 26.04, ootan seda juba pikkisilmi! Ja siis ootan veel seda, kui saab selle u\u0308likonna peale kaht kuud kandmist seljast a\u0308ra! Saab pesupoodi minna ja ko\u0303ik uued asjad omale osta. Uuuuh! Nii a\u0308ge! Muideks, a\u0308rge siis unustage oma implantaate a\u0308ra registreerida, et garantii kehtiks. Sellised kaks plastikkaarti annab teile kirurg opija\u0308rgsel hommikul. Hoidke oma rinnapassi kenasti alles ja turvalises kohas, et a\u0308ra ei kaoks. Motiva omad siit. Polytech omad siit."}, {"text_idx": "#000043", "text": "Minu poolt ta\u0308naseks ko\u0303ik. Ma va\u0308ga loodan, et sain ko\u0303ikidele ku\u0308simustele vastatud. Kui ei, siis kirjuta julgelt. Va\u0308ga huvitavad ka teiste kogemused. Kui aega on, siis kirjutage kommentaaride sektsiooni, oleksin ta\u0308nulik!"}, {"text_idx": "#000044", "text": "Ja nagu lubasin, pildid! Palun a\u0308rge arvake siis, et tegu on mingi ilgelt jubeda pornograafiaga. Lihtsalt jagan ausalt ja avatult oma kogemust.Mo\u0303elge nii: mingi suvaline tsikk seisab seina a\u0308a\u0308res bikiinidega, natukene totakas on, aga mis seal ikka. Tulemus on va\u0308ga loomulik nagu na\u0308ete! Taastun lo\u0303plikult operatsioonist ja siis hakkan veel trenni ka tegema! Tahaks sellist keha tagasi, mis mul enne lapsi oli. Oii-oii! See ko\u0303ik tundub nii ahvatlev ja hot. Mission accepted!(Ps! muidu olen ikka tugirinnakaga, lihtsalt pildi tegemise ajaks panin selga)."}, {"text_idx": "#000045", "text": "TAGSfertilitas erahaiglahealth clinichealth clinic tallinnjaan troosjaan troostnarkoosoperatsioonija\u0308rgne taastumineoperatsioonist taastuminerindade suurendaminerindade suurendamine kogemusedrindade suurendamine tallinnasrindade suurendamise operatsioonrindadeoperatsioonist taastuminerinnaoperatsioonrinnaoperatsioonist taastuminesiim simmothe health clinicthe health clinic tallinntugirinnahoidja"}, {"text_idx": "#000047", "text": "Save my name, email, and website in this browser for the next time I comment."}, {"text_idx": "#000051", "text": "Siseturism \u2013 mida siis Narvas toredat teha saab?"}]